# Azərbaycan Respublikasının vergilər nazirinin

# 19 yanvar 2017-ci il tarixli 1717040100100400

# №-li əmri ilə təsdiq edilmişdir

# “Sadələşdirilmiş vergi üzrə sabit məbləğin ödənilməsi haqqında qəbzin alınması

# üçün ərizə”nin doldurulması

# Q A Y D A S I

# “Sadələşdirilmiş vergi üzrə sabit məbləğin ödənilməsi haqqında qəbzin alınması üçün ərizə” (bundan sonra Ərizə) vergi orqanına “Sadələşdirilmiş vergi üzrə sabit məbləğin ödənilməsi haqqında qəbz” almaq üçün yazılı müraciət edən vergi ödəyicisi olan fiziki şəxs və ya onun səlahiyyətli nümayəndəsi tərəfindən doldurulur. Vergi ödəyicisi olan fiziki şəxs Vergi Məcəlləsinin 220.10-cu maddəsində nəzərdə tutulmuş fəaliyyət növlərinin bir neçəsi ilə məşğul olduğu halda hər bir fəaliyyət növü üzrə ayrılıqda ərizə təqdim edilir. Fiziki şəxs eyni dövr ərzində bu Məcəllənin 220.11-ci maddəsində nəzərdə tutulan müxtəlif əmsallar tətbiq olunan ərazilərdə fəaliyyət göstərərsə, bu zaman ən yüksək əmsal tətbiq edilən ərazi üzrə müəyyən olunmuş sabit vergi məbləği ödənilir. “Sadələşdirilmiş vergi üzrə sabit məbləğin ödənilməsi haqqında qəbz” almaq üçün sadələşdirilmiş verginin ödənilməsini təsdiq edən ödəniş sənədi Ərizəyə əlavə edilir.

# Ərizənin bütün rekvizitləri Azərbaycan dilində (latın qrafikası ilə) böyük çap hərfləri ilə qara və ya tünd göy rəngli qələmdən istifadə edilərək yazılmalıdır. Ərizənin karandaşla doldurulmasına icazə verilmir.

# Ərizə forması 6 bölmədən ibarətdir.

# “1.Ərizənin təqdim edildiyi vergi orqanı” bölməsində vergi ödəyicisi olan fiziki şəxsin qeydiyyatda olduğu və ya Vergi Məcəlləsinin 220.10-cu maddəsində nəzərdə tutulmuş fəaliyyət növünü həyata keçirdiyi ərazi üzrə vergi orqanının adı 1.1-ci sətrində göstərilir.

# “2.Vergi ödəyicisi olan fiziki şəxs barədə məlumatlar” bölməsinin 2.1-ci, 2.2-ci və 2.3-cü sətrlərində müvafiq olaraq fiziki şəxsin soyadı, adı və atasının adı, 2.4-cü sətrində isə fiziki şəxsin VÖEN-i göstərilir.

# “3.Sadələşdirilmiş vergi üzrə sabit məbləğin ödənilməsi haqqında qəbz” almaqla həyata keçirilən fəaliyyət növü barədə məlumatlar bölməsinin 3.1-ci sətrində fəaliyyətin adı (Vergi Məcəlləsinin 220.10-cu maddəsində qeyd olunmuş fəaliyyət növlərindən biri seçilməlidir), 3.2-ci sətrində fəaliyyətin həyata keçirildiyi ərazi (fiziki şəxs eyni dövr ərzində bu Məcəllənin 220.11-ci maddəsində nəzərdə tutulan müxtəlif əmsallar tətbiq olunan ərazilərdə fəaliyyət göstərərsə, bu zaman ən yüksək əmsal tətbiq edilən ərazi qeyd olunur), 3.3-cü sətrində Qəbzin alınması nəzərdə tutulan müvafiq dövr (Növbəti ay, Rüb, Yarım il, İl), 3.4-cü sətrində qəbzin qüvvədə olduğu dövr aralığı, 3.5-ci sətrində ödənilmiş sadələşdirilmiş verginin məbləği, 3.6-cı sətrində isə ödəniş sənədinin nömrəsi göstərilir.

# “4. “Vergi ödəyicisi olan fiziki şəxsin səlahiyyətli nümayəndəsi barədə məlumatlar” bölməsi ərizə vergi ödəyicisi olan fiziki şəxsin səlahiyyətli nümayəndəsi tərəfindən təqdim edildikdə doldurulur. Ərizəni dolduran səlahiyyətli şəxs 4.1-ci, 4.2-ci və 4.3-cü sətirlərdəki xanalara öz soyadını, adını və atasının adını qeyd edir.

# “5. Vergi ödəyicisi olan fiziki şəxs və ya səlahiyyətli nümayəndənin imzası və ərizənin tarixi” bölməsində ərizənin doldurulma tarixi 5.2-ci sətrində qeyd edilir və 5.1-ci və 5.3-cü sətirlərində ərizə imza və möhür olduğu halda möhür ilə təsdiq edilir.